Anton Karas

Anton Karas (7. juuli 1906 Viin, Austria-Ungari – 10. jaanuar 1985 Hietzing, Viin) oli Austria kandlemängija ja helilooja.

Ta on tuntud oma rahvusvaheliselt kuulsa heliriba poolest Carol Reedi 1949. aastal valminud mängufilmile "Kolmas mees". Filmi tiitrites on kirjas: "Tsitrimuusikat esitab Anton Karas". Karase seos filmiga tekkis juhusliku kohtumise tulemusena selle režissööriga. Filmi edu ja selle tunnusmuusika kestev populaarsus muutsid Karase elu.
"Kolmanda mehe teema"
Filmivõtted toimusid teise maailmasõja järgse liitlasvägede okupeeritud Viinis. Režissöör Carol Reed rabatuna Viini ühes kõrtsis kuuldud lihtsatest kandlemeloodiatest küsis selle esitajalt, kas too oleks nõus looma tema filmile muusika. Nii sündis Anton Karase nimiteos "The Third Man Theme" ("Kolmanda mehe teema"), mis tõusis 1950. aastal (mõni kuu pärast filmi linale toomist) rahvusvahelistes muusikaedetabelites esikohale, tuues seni tundmatule esinejale rahvusvahelist kuulsust.

Film oli edukas ja Karase elu muutus drastiliselt. Seetõttu tuuritas ta ülemaailmselt ja esines paljudele kuulsustele, sealhulgas Briti ja Rootsi kuningliku perekonna liikmetele ning paavst Pius XII enda ees.

Anton Karas suri jaanuaris 1985 ja on maetud Viinis Sieveringeri kalmistule.

Välislingid


Anton Karas - Der Dritte Mann (The Third Man). YouTube, 7. detsember 2016 (video)

Kategooria:Kandlemängijad
Kategooria:Filmimuusika loojad
Kategooria:Austria heliloojad
Kategooria:Sündinud 1906
Kategooria:Surnud 1985